महानगरीय ट्राफिक प्रहरी महाशाखाका अनुसार ६० प्रतिशत सवारी दुर्घटना बिजुलीका पोल तथा अस्तव्यस्त तारमा अल्झिएर हुने गर्छ । नेपाल विद्युत् प्राधिकरणका प्रवक्ता प्रबल अधिकारीले बिजुलीका पोलमाथि इन्टरनेट तथा अन्य सेवाप्रदायकले धेरै तार थुपार्दा दुर्घटना बढेको बताए । ‘बिजुलीका पोलमाथि अत्यधिक तार गुजुल्टिने समस्या छ, अत्यधिक तारको भारले पोल ढल्ने र तार भुइँमा लत्रिएर दुर्घटना हुने गरेको छ,’ उनले भने, ‘अस्तव्यस्त तार पन्छाउन सम्बन्धित निकायलाई अनुरोध गरेका छौँ, बारम्बार अटेरी गर्छन् ।’
